Odense Adresse-Contoirs Efterretninger, 1809-09-29
Indenlandske Efterretninger. Under Dato Juellingegaard i Lolland den 12 Septbr. d. A. er udkommet en Forordning om en extraordinaire Korn- og Fourage=Leverance af Ager og Engs Hartkorn i Danmark for Betaling, til Kongelig Tjeneste Jfølge samme skal af hver Tønde saavel kontribuerende Ager og Engs Hartkorn, som privilegerede Hovedgaardstaxters, Grevers og Friherrers priviligerede Godsers, Hirschholms Godses, de Rettens Betjente og Skovriderne tillagte Gaardes, Præstegaardes, Kjøbstædjorders og de Kongelige Færgegaardes, samt alt andet privilegeret Ager og Engs Hartkorn, af hvad Navn nævnes kan, (Degneboligers allene undtaget) leveres i Siellands Stift 1 Tønde 1 Skjeppe Rug, 1 Tønde 5 Skjepper Havre, 135 Pund Høe og 119 Pund Halm; i Lollands og Falster Stift 1 Tønde 1 Skjeppe Rug, 1 Tønde 5 Skjepper Havre, 60 Pund Høe og 119 Pund Halm; i Fyens Stift sam i hvert af Jyllands fire Stifter 5 Skjepper Rug, 1 Tønde 2 Fjerdingkar Byg, 4 Skjepper Havre, 30 Pund Høe og 30 Pund Halm; dog alt med følgende Undtagelser og nøier Bestemmelser: a) at i Siellands og i Lollands og Falsters Stift skal det være de Ydere, som maatte ønske det, tilladt naar derom betimeligen skeer Anmeldelse til det Kongelige Rentekammer, at levere 5 Skjepper Byg for 1 Tønde Havre og i sidstmeldte Stift desuden at levere 1 Skjeppe Hvede for hver Skjeppe Rug; b) at i Jyllands Stifter maae de Ydere som ønske det, ligeledes, efter betimelig Anmeldelse til Rentekammeret, levere for hver Skjeppe Byg 1 Skjeppe hvid Havre, naar denne er fri for Svingel; c) at paa de Steder i Jyllands Stifter, hvor ikkun avles sort eller let Havre, bør i Stedet for Havre, leveres Byg, nemlig: 5 Skjepper Byg for hver Tønde Havre, og d) at af Tyrsting og Hids Herreder i Aarhuus Amt, af Lius gaard og Fiends Herreder i Viborg Amt, af Vrads og Hammerum Herreder i Ringkjøbing Amt, og af SlaugsHerred i Ribe Amt skal intet Høe og Halm leveres. For de Kornvarer og det Høe og Halm, som saaledes leveres, tilstaaes Yderne følgende Betaling, nemlig: i Siellands Stift 6 Rd. 16 Skill. pr. Tønde Rug, 3 Rd. 16 Skill. pr. Tønde Byg, 2 Rd. 80 Skill. pr. Tønde Havre, 4 Rd. pr. Læs Høe af 32 Lispunds Vægt og 2 Rd. 64 Skill. pr. Læs Halm af 24 Lispunds Vægt; i Lollands og Falsters Stift 7 Rd. pr. Tønde Hvede, 5 Rd. 48 Skill. pr. Tønde Rug, 3 Rd. 16 Skill. pr. Tønde Byg, 2 Rd. 40 Skill. p. Tønde, Havre, 3 Rd. 80 Skill. pr. Læs Høe og 2 Rd. pr. Læs Halm; samt i Fyens og Jyllands Stifter 5 Rd. 64 Skill. pr. Tde. Rug, 3 Rd. 8 Skill. pr. Tønde Byg, 2 Rd. 40 Skill. pr. Tønde Havre, 3 Rd. 80 Skill. pr. Læs Høe og 2 Rd. pr. Læs Halm der kan gotgjøres dem ved Liqvidation i de Kongelige Skatter. J Betragtning af denne Udskrivning, udskrives ikke den ordinaire Fourage efter Forordningen af 28 Juli 1784 for det Aar fra 26 Octbr. 1809 til 26 Octbr. 1810, ligesom og den ved Forordningen af 5 Decbr. 1792 paabudne Oplagsfourage herved for dette Aar løsgives. Helsingøer den 24 Septbr. Reisende fra Sverrig, have medbragt den Efterretning, at Fredspræliminairerne imellem Sverrig og Rusland ere blevne undertegnede d. 12te dennes og ratificerede i Stockholm den 20de i denne Maaned Det Engelske Admiralskib, havende den paa Reh den nappede Russiske Pink med sig, gik for Anker, men lettede snart, gik Nord efter, og tog dernede Skibet the Satisfaktion, som just kom op for at gaae til Kbhvn. Der blev skudt temmelig heldig efter det fra Kronborg, hvorpaa det dreiede strax af, men besvaredeintet Skud. De ligge alle dernede endnu i Dag. En Brig kom i Nat fra Rostok med Kornvare, for at gaae til Norge, 2de Jagter gik fra Havnen til Kbhvn.